ສະຫະລັດໄກ້ຈະບັນລຸ ຂໍ້ຕົກລົງການຄ້າ ກັບເກົາຫລີໃຕ້
ມີລາຍງານວ່າ ສະຫະລັດໄດ້ທໍາຄວາມຄືບໜ້າ ເລື້ອງການຄ້າກັບເກົາຫລີໃຕ້
ທ່ານ Ron Kirk ຜູ້ແທນການຄ້າສະຫະລັດ ກ່າວວ່າ ບັນດາເຈົ້າໜ້າທີ່ເຈລະຈາສະຫະລັດແລະເກົາຫລີໃຕ້ ກໍາລັງໃກ້ຈະບັນລຸຂໍ້ຕົກລົງການຄ້າເສລີທີ່ໄດ້ຊັກຊ້າມາ ເປັນເວລາດົນນານນັ້ນແລ້ວ ທ່ານ Kirk ກ່າວໃນວັນສຸກວານນີ້ວ່າ ໄດ້ບັນລຸຄວາມຄືບ ໜ້າຢ່າງຫລວງຫລາຍໃນລະຫວ່າງການເຈລະຈາກັນໃນ ສັບປະດານີ້ຢູ່ໃກ້ໆກັບກຸງວໍຊິງຕັນກັບທ່ານ Kim Jong-hoon ລັດຖະມົນຕີການ ຄ້າເກົາຫລີໃຕ້ ທ່ານ Kirk ກ່າວວ່າ ບັດນີ້ມັນແມ່ນເວລາສໍາລັບພວກຜູ້ນໍາທັງສອງປະເທດຈະເປັນຜູ້ ທົບທວນຄືນເບິ່ງ ຄວາມຄືບໜ້າທີ່ວ່າກ່ອນຈະທໍາການເຄື່ອນອີກຕໍ່ໄປ ໄດ້ມີການລົງນາມກັນສົນທິການຄ້າກັນໃນປີ 2007 ແຕ່ທັງສອງປະເທດຍັງບໍ່ໄດ້ໃຫ້ສັດ ຕະຍາບັນເທື່ອ ພວກສະມາຊິກສະພານິຕິບັນຍັດສະຫະລັດມີຄວາມເປັນຫ່ວງວ່າ ສົນທິ ສັນຍາສະບັບນີ້ ບໍ່ໄດ້ດໍາເນີການພຽງພໍເພື່ອຈະໄຂຕະຫລາດຂອງເກົາຫລີໃຕ້ສໍາລັບຮັບ ເອົາລົດສົ່ງອອກຈາກສະຫະລັດນັ້ນ ນອກນັ້ນສະຫະລັດຍັງມີຄວາມບໍ່ພໍໃຈນໍາການຈໍາກັດ ຮັດແຄບຂອງເກົາຫລີໃຕ້ກ່ຽວກັບການຂາຍຊີ້ນງົວຂອງສະຫະລັດໄປຂາຍໃນຕະຫລາດ ເກົາຫລີໃຕ້ນັ້ນເຊ່ນກັນ ຖ້າມີການບັນລຸຂໍ້ຕົກລົງກັນບັ້ນສຸດທ້າຍໄດ້ ກໍໝາຍຄວາມວ່າ ການຕົກລົງກັນໄດ້ນີ້ກໍຈະເປັນສົນທິສັນຍາການຄ້າເສລີຄັ້ງໃຫຍ່ທີ່ສຸດຂອງອະເມລິກາ ນັບແຕ່ໄດ້ມີຂໍ້ຕົກລົງການຄ້າເສລີໃນທະວີບອະເມລິກາເໜືອໃນປີ 1994 ເປັນຕົ້ນມາ